**Všeobecne záväzné nariadenie č. 6 /2019**

**Obce Lemešany**

**o dani za ubytovanie na území obce Lemešany**

Obecné zastupiteľstvo obce Lemešany na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 29 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Účelom tohto nariadenia je ustanoviť daň za ubytovanie v obci Lemešany a upraviť s tým súvisiace náležitosti.

**§ 2**

**Základné ustanovenie**

Obec Lemešany ako správca dane (ďalej len „správca dane“) týmto VZN a za podmienok určených zákonom a týmto VZN zavádza s účinnosťou od 1. 1. 2020 daň za ubytovanie.

**§ 3**

**Predmet úpravy VZN**

Predmetom tohto VZN je určenie náležitosti dane za ubytovanie podľa splnomocňovacieho ustanovenia § 29 zákona správcom dane.

**§ 4**

**Vymedzenie predmetu dane**

Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení, ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľových liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.

**§ 5**

**Sadzby dane**

Sadzba dane na celom území obce je **0,60 eur** na osobu a prenocovanie.

**§ 6**

**Oslobodenie od dane**

Správca dane ustanovuje oslobodenie od dane:

1. pre osobu, ktorá je držiteľom preukazu fyzickej osoby s ťažkým zdravotným postihnutím alebo držiteľom preukazu fyzickej osoby s ťažkým zdravotným postihnutím so sprievodcom,
2. pre fyzickú osobu do 18 rokov veku,
3. študenti do 26 rokov veku života.

**§ 7**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Lemešany č. 2/2012.

**§ 8**

**Záverečné ustanovenie**

Na tomto VZN obce Lemešany sa uznieslo obecné zastupiteľstvo obce Lemešany dňa 11. 12. 2019 svojím uznesením č. 59 a toto VZN nadobúda účinnosť **1. januára 2020**.

Ing. Marko Bučko

 starosta obce

Vyvesené na úradnej tabuli: 26. novembra 2019

Zvesené z úradnej tabule: 11. decembra 2019